15827 



02012671708040008 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1267 

17 Αυγούστου 2004 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και κωδικοποίησης των διατά¬ 
ξεων του Οργανισμού του Ιδρύματος με την επω¬ 
νυμία Ινστιτούτο Νεοελληνικών Σπουδών" που κυ¬ 
ρώθηκε με το αριθμ. 235/1960 Β. Δ/γμα (ΦΕΚ51 Α) 
και τροποποιήθηκε με το από 31.1.1987 Π. Δ/γμα 


(ΦΕΚΙΙΙΒ')". 1 

Υπουργείου Εθνικής Άμυνας - Γενικού Επιτελείου 

Στρατού. 3 

Καθορισμός θέσεων πρακτικής άσκησης σπουδαστών 

Τ.Ε.Ι. Αθήνας. 4 

Καθορισμός θέσεων πρακτικής άσκησης σπουδαστών 

Τ.Ε.Ι. στο Πανεπιστήμιο Ιωαννίνων. 5 

Υλοποίησητου Προγράμματοςτης Γ ενικής Γ ραμματείας 

Νέας Γενιάς «Οι Νέοι Γνωρίζουν την Ευρώπη». 6 

Έγκριση ωρών υπερωριακής απασχόλησης υπαλ¬ 
λήλων της Κεντρικής Υπηρεσίας του Πε.Σ.Υ.Π. 

Θεσσαλίας για το Β' εξάμηνο του 2004. 7 

Έγκριση ωρών υπερωριακής απασχόλησης υπαλ¬ 
λήλων της Κεντρικής Υπηρεσίας του Β' Πε.Σ.Υ.Π. 

ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Έγκριση τροποποίησης και κωδικοποίησης των διατάξε¬ 
ων του Οργανισμού του Ιδρύματος με την επωνυμία 
"Ινστιτούτο Νεοελληνικών Σπουδών" που κυρώθηκε με 
το αριθμ. 235/1960 Β/Δγμα (ΦΕΚ51Α) και τροποποιή¬ 
θηκε με το από 31.1.1987 Π. Δ/γμα (ΦΕΚ 111Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) της από 2.5.1956 δημόσιας διαθήκης 
του Μανόλη Τριανταφυλλίδη, β) του από 22.10.1959 
Β.Δ/τος (ΦΕΚ 228/23.10.1959/τ.Ά) περί εγκρίσεως συ- 


στάσεως του κοινωφελούς Ιδρύματος εν Θεσσαλονίκη 
υπό την επωνυμία "Ινστιτούτο Νεοελληνικών Σπουδών", γ) 
του αριθμ. 235/1960 Β. Δ/τος (ΦΕΚ 51/21.4.1960/τ.Α'), με 
το οποίο κυρώθηκε ο Οργανισμός του, δ) του από 
31.1.1987 Β. Δ/γματος με το οποίο τροποποιήθηκε, συ¬ 
μπληρώθηκε και κωδικοποιήθηκε ο Οργανισμός αυτού, ε) 
του άρθρου 98 του Α.Ν. 2039/1939, δ) του άρθρου 101 
του Εισαγωγικού νόμου του Αστικού Κώδικα και ε) του άρ¬ 
θρου 110 του Αστικού Κώδικα. 

2. Τα από 19.4.2002 και 11.4.2003 πρακτικά του Διοικη¬ 
τικού Συμβουλίου του Ιδρύματος. 

3. Το αριθμ. 1015/10.7.2002 πρακτικό συνεδριάσεως 
του Πρυτανικού Συμβουλίου του Αριστοτελείου Πανεπι¬ 
στημίου Θεσσαλονίκης. 

4. Την αριθμ. 14650/ΔΙΟΕ85/17.3.2004 (ΦΕΚ519Β) κοι¬ 
νή απόφαση του Πρωθυπουργού καιτου Υπουργού Οικο¬ 
νομικών σχετικά με τον καθορισμό αρμοδιοτήτων των 
Υφυπουργών Οικονομικών. 

6. Την αριθμ. 33/30.10.2003 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση του Υπουργού Εθνικής Παιδείας & Θρη¬ 
σκευμάτων καιτου Υφυπουργού Οικονομίας & Οικονομι¬ 
κών αποφασίζουμε: 

Άρθρο μόνο 

Εγκρίνουμε την τροποποίηση και κωδικοποίηση των 
διατάξεων του οργανισμού του Ιδρύματος με την επωνυ¬ 
μία "Ινστιτούτο Νεοελληνικών Σπουδών", όπως αποφασί- 
στηκε από το Διοικητικό Συμβούλιο του Ιδρύματος αυτού 
κατά τη συνεδρίαση της 11.4.2003 και σύμφωνα με την 
αριθμ. 33/30.10.2003 γνωμοδότηση του Συμβουλίου 
Εθνικών Κληροδοτημάτων, ως κατωτέρω: 

ΟΡΓΑΝΙΣΜΟΣ 

ΛΕΙΤΟΥΡΓΙΑΣ ΤΟΥ ΙΔΡΥΜΑΤΟΣ 
"ΙΝΣΤΙΤΟΥΤΟ ΝΕΟΕΛΛΗΝΙΚΩΝ ΣΠΟΥΔΩΝ" 
Άρθρο 1 
Σκοπός - Έργο 

Ια) Σκοπός του Ινστιτούτου Νεοελληνικών Σπουδών, 
σύμφωνα με τη διαθήκη του Ιδρυτή του, είναι η επιστημονι¬ 
κή καλλιέργεια και η προαγωγή της δημοτικής γλώσσας και 
της νεοελληνικής φιλολογίας, καθώς και η προαγωγή της 
παιδείας του ελληνικού λαού με κάθε πρόσφορο μέσο. Ει¬ 
δικότερα: I) με την έκδοση και τη διατήρηση στην κυκλο¬ 
φορία των "Απάντων" του Μανόλη Τριανταφυλλίδη, II) με τη 
συνέχιση των εκδόσεων σειρών βιβλίων που εγκαινίασε ο 
διαθέτης, δηλαδή α) "Νεοελληνική Βιβλιοθήκη", β) "Επιστή¬ 
μη και Ζωή", γ) "Διδακτικά Βιβλία στη Δημοτική", δ) "Βιβλιο¬ 
θήκη του Παιδιού" και ε) "Γλωσσικές Παρατηρήσεις". Οι εκ- 



































15828 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δόσεις αυτές πραγματοποιούνται παράλληλα, δίνεται 
όμως προτίμηση στη συγκρότηση και δημοσίευση των βι- 
βλίωνπου είχε αναγγείλει ο Μανόλης Τριανταφυλλίδης, III) 
με την ενίσχυση παιδικών περιοδικών, βιβλιοθηκών και ανα¬ 
γνωστηρίων καθώς και με την έκδοση παιδικού περιοδικού 
και παιδικού αναγνωστηρίου στη Θεσσαλονίκη εάν τούτο 
καταστεί δυνατό, IV) με κάθε άλλη δραστηριότητα που εξυ- 
πηρετείτην έρευνα και προαγωγή της δημοτικής γλώσσας 
και της νεοελληνικής γραμματείας. 

β) Στους σκοπούς του Ινστιτούτου εντάσσονται επίσης: 
I) η επιστημονική έρευνα και μελέτη της ελληνικής γλώσ¬ 
σας (αρχαίας, μεσαιωνικής και νέας) και των διαλέκτων 
της, καθώς και των σχέσεώντης με άλλες γλώσσες, τόσο 
σε συγχρονικό όσο και σε διαχρονικό επίπεδο και η έκδο¬ 
ση σχετικών έργων, II) η μετάφραση στη νέα ελληνική ξε¬ 
νόγλωσσων έργων με ανάλογο περιεχόμενο καθώς και η 
μετάφραση σε ξένες γλώσσες παρόμοιων ελληνόγλωσ¬ 
σων έργων ή εγχειριδίων, III) η ίδρυση λεξικογραφικού κέ¬ 
ντρου, με σκοπότη σύνταξη λεξικών που αφορούν την ελ¬ 
ληνική γλώσσα, IV) η έκδοση εγχειριδίων διδασκαλίας της 
ελληνικής γλώσσας, καθώς και η στήριξη και προβολή της 
νέας ελληνικής στο εξωτερικό, V) η έκδοση ή μετάφραση 
έργων γλωσσολογίας, ελληνικής φιλολογίας και γενικής 
ή συγκριτικής γραμματολογίας. 

γ) Το Ινστιτούτο μπορεί επίσης να χορηγεί υποτροφίες, 
να διοργανώνει συνέδρια, ημερίδες κτλ., να προκηρύσσει 
διαγωνισμούς για τη συγγραφή βιβλίων σχετικών με τους 
σκοπούς και τα ενδιαφέροντα του Ιδρύματος και να θε¬ 
σπίζει βραβεία. 

δ) Γιατην επίτευξη των σκοπών του Ιδρύματος είναι δυ¬ 
νατή η συνεργασία του με φορείς και Ιδρύματα του εσω¬ 
τερικού και του εξωτερικού που έχουν σκοπούς ίδιους ή 
παρεμφερείς με αυτούς του Ινστιτούτου. 

2. Γλώσσατων ελληνικών δημοσιευμάτωνορίζεταιη δη¬ 
μοτική 

Άρθρο 2 

Έδρα - Στέγαση - Σφραγίδα 

Το Ινστιτούτο Νεοελληνικών Σπουδών έχειτην έδρα του 
στη Θεσσαλονίκη και στεγάζεται στο Αριστοτέλειο Πανε¬ 
πιστήμιο Θεσσαλονίκης, του οποίου και αποτελεί παράρ¬ 
τημα, σύμφωνα με το πνεύμα της διαθήκης, ή σε χώρο που 
ανήκει στο Αριστοτέλειο Πανεπιστήμιο Θεσσαλονίκης. 

Το Ίδρυμα έχει στρογγυλή σφραγίδα, η οποία φέρει 
στην κυκλική της περιφέρεια την επιγραφή "Ινστιτούτο 
Νεοελληνικών Σπουδών" και στο κέντρο το έτος της συ- 
στάσεώς του. 

Άρθρο 3 

Διοίκηση 

1. Το Διοικητικό Συμβούλιο του Ινστιτούτου συγκροτεί¬ 
ται από επτά μέλη, δηλαδή από έξι μόνιμους ή ομότιμους 
καθηγητές της Φιλοσοφικής Σχολής και ένα μόνιμο ή ομό¬ 
τιμο καθηγητή του Τμήματος Νομικής της Σχολής Νομι¬ 
κών, Οικονομικών και Πολιτικών Επιστημών του Πανεπι¬ 
στημίου Θεσσαλονίκης, κατά τους ορισμούς της διαθή¬ 
κης. Τα μέλη πρέπει να διαπνέονται από σεβασμό και 
αγάπη προς τη δημοτική γλώσσα και να συμφωνούν με 
τους σκοπούς του Ινστιτούτου. 

2. Κάθε τριετία το Διοικητικό Συμβούλιο εκλέγει μεταξύ 
των μελών του τον Πρόεδρο και τον Αντιπρόεδρο του. Αν 
μείνει κενή θέση στο Διοικητικό Συμβούλιο, είτε γιατί κά¬ 
ποιο μέλος έχει παραιτηθεί από αυτό, είτε γιατί έχει παύ- 
σει να είναι καθηγητής του Πανεπιστημίου Θεσσαλονί¬ 
κης, είτε γιατί απουσιάζει από τις συνεδριάσεις του Διοι¬ 
κητικού Συμβουλίου έξι μήνες συνεχώς, χωρίς επαρκή 
δικαιολογία, είτε γιατί συντρέχει οποιοσδήποτε άλλος σο¬ 


βαρός λόγος, ταλοιπά μέλη εκλέγουν νέο μέλος, το οποίο 
ανήκει στην ίδια Σχολή στην οποία ανήκε και το μέλος που 
αντικαθίσταται. 

3. Το Διοικητικό Συμβούλιο: 

α) ασκεί τη γενική εποπτεία στις εργασίες του Ινστιτού¬ 
του και αναθέτει κατά περίπτωση σε ένα ή περισσότερα 
μέλη του την εποπτεία της συγγραφής ή και της έκδοσης 
δημοσιευμάτων του Ινστιτούτου 

β) διαχειρίζεται και διαθέτει την περιουσία του Ιδρύμα¬ 
τος σύμφωνα με τη διαθήκη 

γ) προκηρύσσει διαγωνισμούς συγγραφής βιβλίων σχε¬ 
τικών με τους σκοπούς και τα ενδιαφέροντα του Ιδρύμα¬ 
τος, βραβεύει του συγγραφείς και αποφασίζει την εκτύ¬ 
πωση των έργων τους 

δ) αναθέτει σε αρμόδια πρόσωπα με αμοιβή τη συγγρα¬ 
φή βιβλίωνπου υπηρετούντους σκοπούς του Ιδρύματος, 
καθώς επίσης και την εκτέλεση επιστημονικών, ερευνητι¬ 
κών και τεχνικών εργασιών που προάγουν τους σκοπούς 
του Ιδρύματος 

ε) αποφασίζει σχετικά με έργα που προτείνονται στο Ιν¬ 
στιτούτο για έκδοση 

στ) αποφασίζει γιαλοιπές δραστηριότητες που δεν ανα- 
φέρονται ρητά στον παρόντα Οργανισμό αλλά σχετίζο¬ 
νται με τους σκοπούς του Ινστιτούτου. 

Άρθρο 4 

Λήψη αποφάσεων Διοικητικού Συμβουλίου 

Οι αποφάσεις του Διοικητικού Συμβουλίου, που βρίσκε¬ 
ται σε απαρτία αν παρίστανταιτέσσερα μέλη του, λαμβά- 
νονται κατά πλειοψηφία στις τακτές συνεδριάσεις του. 
Στις συνεδριάσεις μετέχουν επίσης ο Διευθυντής και ο 
Γραμματέαςτου Ιδρύματος, χωρίς ψήφο. 

Άρθρο 5 

Καθήκοντα του Προέδρου 

1. Ο Πρόεδρος εκπροσωπεί το Ίδρυμα σε όλες του τις 
σχέσεις με τρίτους, στα κάθε είδους Δικαστήρια και γενικό¬ 
τερα σε κάθε αρχή και υπηρεσία, συγκαλεί το Διοικητικό 
Συμβούλιο και διευθύνειτις συνεδριάσειςτου, εισηγείταιτα 
θέματα που συζητούνται σε αυτό και εκτελείτις αποφάσεις 
του, υπογράφει τα έγγραφα του Ιδρύματος και εποπτεύει 
για την καλή λειτουργία του Ιδρύματος και την εκπλήρωση 
των σκοπών του. Κατά την ενάσκηση των καθηκόντων του 
συνεργάζεται με τον Διευθυντή και τον Γραμματέα του Ιν¬ 
στιτούτου κατά το μέρος των αρμοδιοτήτων τους. 

2. Όταν δεν υπάρχει Πρόεδρος ή όταν αυτός απουσιά¬ 
ζει ή έχει κάποιο κώλυμα, τον αναπληρώνει σε όλα του τα 
καθήκοντα ο Αντιπρόεδρος, αν και αυτός κωλύεται ένα 
από τα υπόλοιπα μέλη του Διοικητικού Συμβουλίου κατά 
σειρά αρχαιότητας στο Διοικητικό Συμβούλιο. 

Άρθρο 6 

Προσωπικό του Ιδρύματος 

1.Σύνθεση 

Το τακτικό προσωπικό του Ινστιτούτου διακρίνεται σε α) 
ερευνητικό και β) διοικητικό. Το ερευνητικό προσωπικό 
αποτελείται από τον Διευθυντή και πέντε ερευνητές. Το 
διοικητικό προσωπικό αποτελείται από τον Γ ραμματέα 
και δύο διοικητικούς υπαλλήλους. Την εποπτεία της οικο¬ 
νομικής διαχείρισης του Ιδρύματος εκτελεί με ειδική απο¬ 
ζημίωση υπάλληλος του Πανεπιστημίου Θεσσαλονίκης, 
κατά προτίμηση της Οικονομικής Υπηρεσίας του, (στο 
εξής Διαχειριστής), που ορίζεται από τον Πρύτανη ύστε¬ 
ρα από πρόταση του Διοικητικού Συμβουλίου. Ο Διαχειρι¬ 
στής αυτός μπορεί να παραμείνει στη θέση του και μετά 
την αποχώρησή του από την υπηρεσία, με απόφαση του 
Διοικητικού Συμβουλίου, και για χρόνο προσδιοριζόμενο 
στην απόφαση. Το Διοικητικό Συμβούλιο μπορεί να προ- 

σλαμβάνει έκτακτο επιστημονικό ή διοικητικό προσωπικό 
για ορισμένο χρονικό διάστημα για την κάλυψη έκτακτων 
αναγκών, με προσόντα και αποδοχές που ορίζονται από 
το Διοικητικό Συμβούλιο κατά περίπτωση και σύμφωνα με 
τις ισχύουσες διατάξεις. 

2. Πρόσληψη και προσόντα. Προαγωγές. 

α. Ο Διευθυντής και οι ερευνητές του Ινστιτούτου είναι 
επιστήμονες που εργάζονται για την παραγωγή ή βελτίω¬ 
ση γνώσεων και την εφαρμογή τους. Για τους ερευνητές 
προβλέπονται δύο βαθμίδες, του Δόκιμου Ερευνητή και 
του Κύριου Ερευνητή. 

Ο Δόκιμος Ερευνητής πρέπει να είναι διδάκτορας Φιλο¬ 
σοφικής Σχολής Α.Ε.Ι. ή ομοταγούς Ιδρύματος του εξω¬ 
τερικού, με διδακτορική διατριβή της οποίας το θέμα έχει 
σχέση με τους σκοπούς του Ινστιτούτου. 

Ο Κύριος Ερευνητής πρέπει να είναι διδάκτορας Φιλο¬ 
σοφικής Σχολής Α.Ε.Ι. ή ομοταγούς Ιδρύματος του εξω¬ 
τερικού, με διδακτορική διατριβή της οποίας το θέμα έχει 
σχέση με τους σκοπούς του Ινστιτούτου και να έχει δημο¬ 
σιεύσει αξιόλογο επιστημονικό έργο σχετικό με τους σκο¬ 
πούς του Ινστιτούτου. 

Ο Διευθυντής του Ινστιτούτου πρέπει να είναι διδάκτο¬ 
ρας Φιλοσοφικής Σχολής Α.Ε.Ι. ή ομοταγούς Ιδρύματος 
του εξωτερικού, με διδακτορική διατριβή της οποίας το 
θέμα έχει σχέση με τους σκοπούς του Ινστιτούτου και να 
έχει δημοσιεύσει ικανό και αξιόλογο επιστημονικό έργο 
σχετικό με τους σκοπούς του Ινστιτούτου. 

Οι ερευνητές του Ινστιτούτου προσλαμβάνονται με από¬ 
φαση του Διοικητικού Συμβουλίου, με την υπογραφή σχε¬ 
τικής σύμβασης, γιατριετή θητεία, στη βαθμίδα του Δόκι¬ 
μου ή του Κύριου Ερευνητή, ανάλογα με την προκήρυξη. 

Ο Δόκιμος Ερευνητής, μετά τη λήξη της τριετίας, μπορεί 
να ζητήσει την ανανέωση της σύμβασης του για άλλα τρία 
χρόνια. Μετά τη λήξη της δεύτερης τριετίας και έπειτα από 
θετική κρίση του Διοικητικού Συμβουλίου, η σύμβασή του 
με τον Ινστιτούτο μετατρέπεται σε αορίστου χρόνου και 
συγχρόνως το Διοικητικό Συμβούλιο αποφασίζει αν θα 
προαχθεί στη βαθμίδα του Κύριου Ερευνητή. Αν, ως προς 
το θέμα της προαγωγής, η απόφαση του Διοικητικού Συμ¬ 
βουλίου είναι αρνητική, ο Δόκιμος Ερευνητής μπορεί ανά 
τριετία να υποβάλλει στο Διοικητικό Συμβούλιο σχετικό αί¬ 
τημα. Εάν ο ερευνητής έχει προσληφθεί στη βαθμίδα του 
Κύριου Ερευνητή, μετά τη λήξη της τριετίας, μπορεί να ζη- 
τήσειτην ανανέωση της σύμβασής τους για άλλα τρία χρό¬ 
νια. Μετά τη λήξη της δεύτερης τριετίας και έπειτα από θε¬ 
τική κρίση του Διοικητικού Συμβουλίου, η σύμβασή του με 
το Ινστιτούτο μετατρέπεται σε αορίστου χρόνου. Αν η κρί¬ 
ση του Διοικητικού Συμβουλίου σε οποιαδήποτε φάση είναι 
αρνητική, ο ερευνητής απομακρύνεται από το Ινστιτούτο. 

Ο Διευθυντής του Ινστιτούτου προσλαμβάνεται με από¬ 
φαση του Διοικητικού Συμβουλίου, με την υπογραφή σχε¬ 
τικής σύμβασης, γιατριετή θητεία. Μετά τη λήξη τηςτριε- 
τίας η σύμβαση του διακόπτεται ή γίνεται αορίστου χρό¬ 
νου, ανάλογα με την κρίση του Διοικητικού Συμβουλίου. 
Στην περίπτωση που η κρίση του Διοικητικού Συμβουλίου 
δεν είναι θετική για τη μετατροπή της συμβασιακής σχέ¬ 
σης σε αορίστου χρόνου, ο Διευθυντής μπορεί να ζητήσει 
την ανανέωση της σύμβασης για μία ακόμη τριετία. Μετά 
τη λήξη της δεύτερης τριετίας και έπειτα από θετική κρί¬ 
ση του Διοικητικού Συμβουλίου, η σύμβασή του με το Ιν¬ 
στιτούτο μετατρέπεται σε αορίστου χρόνου. 

β. Τα μέλη του τακτικού διοικητικού προσωπικού του Ιν¬ 
στιτούτου προσλαμβάνονται με απόφαση του Διοικητι¬ 
κού Συμβουλίου γιατριετή θητεία, με τη λήξη της οποίας 
κρίνονται από το Διοικητικό Συμβούλιο. Εάν κριθούν επι- 


τυχώς, η σχέση εργασίαςτους μετατρέπεται σε αορίστου 
χρόνου, εάν όμως κατά την κρίση αυτή αποτύχουν, απο¬ 
μακρύνονται από το Ινστιτούτο. 

Ο Γραμματέας πρέπει να είναι πτυχιούχος Νομικών ή Οι¬ 
κονομικών ή Πολιτικών Επιστημών ή Διοίκησης Επιχειρή¬ 
σεων ή άλλης αντίστοιχης επιστήμης. Οι διοικητικοί υπάλ¬ 
ληλοι πρέπει να είναι τουλάχιστον απόφοιτοι λυκείου. 

Για τις προαγωγές των μελών του τακτικού διοικητικού 
προσωπικού του Ινστιτούτου ισχύουν οι διατάξεις που ανα- 
φέρονται στους μόνιμους διοικητικούς υπαλλήλους του 
αντίστοιχου κλάδου του Πανεπιστημίου Θεσσαλονίκης. 

γ. Κατά την κρίση μέλους του τακτικού προσωπικού το 
Διοικητικό Συμβούλιο λαμβάνει υπόψη του και τη γενικό¬ 
τερη προσφορά του στο Ινστιτούτο και το έργο που έχει 
παραγάγει σε αυτό κατά τη διάρκεια της θητείας του. 

Η σχέση εργασίας αορίστου χρόνου μέλους του τακτι¬ 
κού προσωπικού, αν δεν καταγγελθεί από το Διοικητικό 
Συμβούλιο για σπουδαίο λόγο, λήγει αυτοδικαίως με τη 
συμπλήρωση του ορίου ηλικίας πλήρους συνταξιοδότη- 
σης των εξαρτημένων μισθωτών, που καλύπτονται ασφα¬ 
λιστικά από το ΙΚΑ. Τόσο για την υπηρεσιακή ικανότητα 
όσο και για τη συνδρομή σπουδαίου λόγου καταγγελίας 
αποφασίζει το Διοικητικό Συμβούλιο τηρώντας και τους 
ορισμούς του άρθρου 371 ΑΚ. Σπουδαίο λόγο καταγγε¬ 
λίας αποτελούν, εκτός των άλλων και η συστηματική αμέ¬ 
λεια στην εκτέλεση των καθηκόντων, η αυθαίρετη και αδι¬ 
καιολόγητη απουσία για περισσότερες από δεκαπέντε 
συνεχείς ημέρες και η επιστημονική ή επαγγελματική ανε¬ 
πάρκεια του υπαλλήλου. Στην τελευταία περίπτωση προ¬ 
ϋπόθεση του κύρους της καταγγελίας είναι η διατύπωση 
επιφυλάξεων ως προς την υπηρεσιακή απόδοση του 
υπαλλήλου από το Διοικητικό Συμβούλιο σε δύο τουλάχι¬ 
στον ετήσιες κρίσεις. 

δ. Γ ια την πλήρωση κενής οργανικής θέσης του τακτι¬ 
κού προσωπικού του Ινστιτούτου το Διοικητικό Συμβού¬ 
λιο με προκήρυξή του, που τη δημοσιεύει τουλάχιστον σε 
δύο ημερήσιες εφημερίδες, μία της Θεσσαλονίκης και μία 
της Αθήνας, καλείτους ενδιαφερομένους να υποβάλουν 
υποψηφιότητα. 

Το Διοικητικό Συμβούλιο σε κάθε προκήρυξη θέσης 
προσδιορίζει τα τυχόν επιπλέον ή ειδικά προσόντα που 
απαιτούνται για την πλήρωσή της. 

3. Όσοι προσλαμβάνονται στο Ινστιτούτο προσχωρούν 
με την υπογραφή των συμβάσεων εργασίας ρητά και ανε¬ 
πιφύλακτα στις διατάξεις του παρόντος Οργανισμού. 

4. Αποδοχές. 

Οι αποδοχές των μελών του τακτικού ερευνητικού προ¬ 
σωπικού του Ινστιτούτου καθορίζονται με βάση τη βαθμί¬ 
δα στην οποία εντάσσεται κάθε μέλος. Συγκεκριμένα: Οι 
αποδοχές του Διευθυντή ισούνται με τον βασικό μισθό και 
άλατα επιδόματα που προβλέπονται εκάστοτε για τη βαθ¬ 
μίδα του καθηγητή των Α.Ε.Ι. Οι αποδοχές του Κύριου 
Ερευνητή ισούνται με τον βασικό μισθό και όλα τα επιδό- 
ματαπουπροβλέπονταιεκάστοτεγιατη βαθμίδατου ανα¬ 
πληρωτή καθηγητή των Α.Ε.Ι. Οι αποδοχές του Δόκιμου 
Ερευνητή ισούνται με τον βασικό μισθό και όλα τα επιδό¬ 
ματα που προβλέπονται εκάστοτε για τη βαθμίδα του λέ¬ 
κτορα των Α.Ε.Ι. Οι αποδοχές των μελών του τακτικού δι¬ 
οικητικού προσωπικού του Ινστιτούτου ισούνται με τις 
αντίστοιχες πάσης φύσεως αποδοχές των μόνιμων διοι¬ 
κητικών υπαλλήλων του αντίστοιχου κλάδου του Πανεπι¬ 
στημίου Θεσσαλονίκης, προσαυξημένες κατά 15%. 

Στα μέλη του τακτικού προσωπικού προσμετράται κάθε 
προηγούμενη υπηρεσία σε δημόσιο ή ιδιωτικό φορέα, τυχόν 
προϋπηρεσία τους είτε στο τακτικό είτε στο έκτακτο προ- 

σωπικό του Ινστιτούτου Νεοελληνικών Σπουδών, καθώς και 
σε ομοειδή Ιδρύματα του εσωτερικού ή του εξωτερικού. 

5. Καθήκοντα και αρμοδιότητες του Διευθυντή και του 
Γ ραμματέα. 

Ο Διευθυντής του Ινστιτούτου βοηθά τον Πρόεδρο στην 
εισήγηση των θεμάτων στο Διοικητικό Συμβούλιο και έχει 
τη συνολική εποπτείαόληςτηςλειτουργίαςτου Ιδρύματος. 
Καταμερίζει, επίσης, την επιστημονική εργασία στο προ- 
σωπικότου Ιδρύματος καιπαρακολουθείτην εκτέλεσή της. 
Ο Διευθυντής του Ινστιτούτου υπόκεινται και λογοδοτεί 
στο Διοικητικό Συμβούλιο, το οποίο, ως ανώτατο όργανο 
του Ιδρύματος, αποφασίζει για κάθε υπόθεση που δεν υπά¬ 
γεται στην αρμοδιότητα άλλου προσώπου ή οργάνου. Σε 
περίπτωση σύγκρουσης αρμοδιοτήτων αποφασίζει το Δι¬ 
οικητικό Συμβούλιο. Τον Διευθυντή όταν δεν υπάρχει, 
απουσιάζει ή έχει κάποιο κώλυμα, τον αναπληρώνει προ¬ 
σωρινά ένας κύριος (εφόσον υπάρχει) ερευνητής, ο οποί¬ 
ος ορίζεται με απόφαση του Διοικητικού Συμβουλίου. 

Ο Γραμματέας του Ινστιτούτου βοηθά τον Διευθυντή 
στην εισήγηση των διοικητικών και οικονομικών θεμάτων 
στο Διοικητικό Συμβούλιο και έχει την εποπτεία της λει¬ 
τουργίας του Ιδρύματος όσον αφορά τον διοικητικό το¬ 
μέα. Έχει επίσης την εποπτεία, μαζί με τον Διαχειριστή, 
της οικονομικής διαχείρισης του Ινστιτούτου και της ορ¬ 
θής τήρησης των λογιστικών βιβλίων από τους διοικητι¬ 
κούς υπαλλήλους. Με τη λήξη του οικονομικού έτους συ¬ 
ντάσσει και υποβάλλει σχετική έκθεση πεπραγμένων για 
έγκριση. Επίσης, όποτε του ζητηθεί, υποβάλλει στο Διοι¬ 
κητικό Συμβούλιο έκθεση υπηρεσιακής απόδοσης των 
μελώντου διοικητικού προσωπικού. Ακόμη, είναι υπεύθυ¬ 
νος για την τήρηση του πρωτοκόλλου των εισερχομένων 
και εξερχομένων εγγράφων, για την σύνταξη της υπηρε¬ 
σιακής αλληλογραφίας του Ινστιτούτου και παρίσταται 
ως γραμματέας στις συνεδριάσεις του Διοικητικού Συμ¬ 
βουλίου, στις οποίες τηρεί και τα σχετικά πρακτικά. Τον 
Γ ραμματέα, όταν δεν υπάρχει, απουσιάζει ή έχει κάποιο 
κώλυμα, τον αναπληρώνει προσωρινά ένα μέλος του διοι¬ 
κητικού προσωπικού, το οποίο ορίζεται με απόφαση του 
Διοικητικού Συμβουλίου. 

6. Καθήκοντα των ερευνητών. 

Οι ερευνητές του Ινστιτούτου αναλαμβάνουν οποιαδή¬ 
ποτε ερευνητική ή επιστημονική εργασία τους αναθέσει 
το Διοικητικό Συμβούλιο, την πρόοδο της οποίας παρα¬ 
κολουθεί ο Διευθυντής. Στην αρχή κάθε ακαδημαϊκού 
έτους, οι ερευνητές υποβάλλουν στο Διοικητικό Συμβού¬ 
λιο υπόμνημα σχετικά με την πρόοδο των εργασιών τους. 

Άρθρο 7 

Πόροι - Διαχείριση 

1. Πόροι του Ινστιτούτου είναι: α) τα εισοδήματα της κλη¬ 
ρονομιάς που κληροδότησε στο Πανεπιστήμιο Θεσσαλονί¬ 
κης ο Μανόλης Τριανταφυλλίδης, τα οποία σύμφωνα με 
τους όρουςτης διαθήκης, διαχειρίζεται και διαθέτει με ανέκ¬ 
κλητη εξουσιοδότηση του κληρονόμου το Διοικητικό Συμ¬ 
βούλιο για τους σκοπούς που καθόρισε ο διαθέτης και απο¬ 
δέχτηκε το Πανεπιστήμιο Θεσσαλονίκης ως κληρονόμος. 

β) τα έσοδα από τις πωλήσεις των εκδόσεων του Ινστι¬ 
τούτου 

γ) κάθε άλλο έσοδο που προέρχεται από επιχορηγήσεις, 
εισφορές, κληροδοσίες ή δωρεές, καθώς και από οποια¬ 
δήποτε άλλη αιτία για την εξυπηρέτηση του Ινστιτούτου. 

2. Το Ινστιτούτο Νεοελληνικών Σπουδών διατηρεί λογα¬ 
ριασμό σε Υποκατάστημα της Εθνικής Τράπεζας της Ελ¬ 
λάδος στη Θεσσαλονίκη με τίτλο "Πανεπιστήμιο Θεσσαλο¬ 
νίκης-Λογαριασμός Ινστιτούτου Νεοελληνικών Σπουδών", 
τον οποίο διαχειρίζεται το Διοικητικό Συμβούλιο με ανέκ¬ 


κλητη εξουσιοδότηση του Πανεπιστημίου Θεσσαλονίκης. 
Σε αυτό τον λογαριασμό κατατίθεται κάθε έσοδο - πόρος 
του Ινστιτούτου. Το Διοικητικό Συμβούλιο μπορεί να απο¬ 
φασίζει το άνοιγμα λογαριασμών στο ίδιο ή και σε άλλα 
Υποκαταστήματα της Εθνικής Τράπεζας της Ελλάδος. 

3. Οι πληρωμές των δαπανών του Ινστιτούτου γίνονται 
με εντάλματα πληρωμών, που υπογράφονται α) από τον 
Πρόεδρο του Διοικητικού Συμβουλίου, ή όταν αυτός 
απουσιάζει ή έχει κάποιο κώλυμα, από τον αναπληρωτή 
του β) από το Γραμματέα του Ιδρύματος ή, όταν αυτός 
απουσιάζει ή έχει κάποιο κώλυμα, από τον αναπληρωτή 
του και γ) από τον Διαχειριστή. Για την είσπραξη οποιου- 
δήποτε ποσού από ενοίκια, από πωλήσεις των δημοσιευ¬ 
μάτων του Ιδρύματος καθώς και για κάθε άλλο έσοδο εκ- 
δίδονται τριπλότυπες αποδείξεις από τον Διαχειριστή του 
Ινστιτούτου, που προσυπογράφονται από τον Γραμματέα 
ή, όταν αυτός απουσιάζει ή έχει κάποιο κώλυμα, από τον 
αναπληρωτή του. Όλα τα ποσά κατατίθενται στον ειδικό 
λογαριασμό του Ινστιτούτου στο υποκατάστημα της Εθνι¬ 
κής Τράπεζας της Ελλάδος στη Θεσσαλονίκη. 

Το Ινστιτούτο μπορεί να έχει στο ταμείο του έως τετρα¬ 
κόσια ευρώ για την αντιμετώπιση μικροδαπανών τρέχου¬ 
σας φύσης. Τ ο ποσό μπορεί να αυξομειώνεται με αιτιολο¬ 
γημένη απόφαση του Διοικητικού Συμβουλίου. 

4. Πριν από το τέλος κάθε έτους ο Γραμματέας και ο 
Διαχειριστής του Ινστιτούτου, σε συνεργασία με τον Δι¬ 
ευθυντή, καταρτίζουν τον προϋπολογισμό του επόμενου 
έτους, τον οποίο υποβάλλουν για έγκριση στο Διοικητικό 
Συμβούλιο. Επίσης, μέσα στους δύο πρώτους μήνες κάθε 
έτους ο Γ ραμματέας και ο Διαχειριστής του Ινστιτούτου 
συντάσσουντον οικονομικό απολογισμό του προηγούμε¬ 
νου έτους, τον οποίο υποβάλλουν για έγκριση στο Διοικη¬ 
τικό Συμβούλιο. Το Διοικητικό Συμβούλιο, εάν το κρίνει 
σκόπιμο, ορίζει εξελεγκτική επιτροπή, που συγκροτείται 
από ένα μέλος του Διοικητικού Συμβουλίου και δύο υπαλ¬ 
λήλους της Οικονομικής Υπηρεσίας του Πανεπιστημίου 
Θεσσαλονίκης, οι οποίοι ορίζονται από τον Πρύτανη, 
ύστερα από πρόταση του Διοικητικού Συμβουλίου. 

5. Ο προϋπολογισμός και ο απολογισμός, μετά την 
έγκρισή τους από το Διοικητικό Συμβούλιο και η έκθεση 
της εξελεγκτικής επιτροπής, διαβιβάζονται δια του Πρυ- 
τανικού Συμβουλίου του Πανεπιστημίου Θεσσαλονίκης, 
για έγκριση στο Υπουργείο Οικονομίας & Οικονομικών ή 
σε αρμόδια υπηρεσία που ορίζεται από αυτό, σύμφωνα με 
τις διατάξειςτου Α.Ν. 2039/1939. 

Το οικονομικό έτος του Ιδρύματος αρχίζει την 1η Ιανου¬ 
άριου και λήγει την 31 η Δεκεμβρίου. 

Άρθρο 8 

Τροποποίηση του Οργανισμού 

Ο Οργανισμός του Ιδρύματος τροποποιείται με απόφαση 
του Διοικητικού Συμβουλίου, που λαμβάνεται σε συνεδρία¬ 
ση κατά την οποία παρίστανται τουλάχιστον πέντε μέλη του 
και ύστερα από έγκριση των Υπουργών Οικονομίας & Οικο¬ 
νομικών και Εθνικής Παιδείας & Θρησκευμάτων, σύμφωνα 
με τις διατάξειςτου άρθρου 98 του Α.Ν. 2039/1939. 

Άρθρο 9 

Μεταβατικές διατάξεις 

1. Οι υπηρετούντες σήμερα επιστημονικοί συνεργάτες 
του Ινστιτούτου καθώς και ο ειδικός γραμματέας (για τον 
οποίο προβλέπονται προσόντα επιστημονικού συνεργά¬ 
τη, με βάση τον ισχύοντα μέχρι τη δημοσίευση του παρό¬ 
ντος Οργανισμού) καταλαμβάνουν θέση Δόκιμου Ερευ¬ 
νητή με την υφιστάμενη σχέση εργασίας, λόγω της ευδό¬ 
κιμης και πολυετούς υπηρεσίας τους στο Ινστιτούτο. 

2. Εντός τριών μηνών από τη δημοσίευση του παρόντος 

Προεδρικού Διατάγματος οι ανωτέρω εργαζόμενοι θα 
δηλώσουν εγγράφως την ανεπιφύλακτη προσχώρησή 
τους στις διατάξεις του νέου Οργανισμού, αλλιώς θα θε¬ 
ωρηθεί ότι προσχωρούν σιωπηρώς. 

Στον Υπουργό Εθνικής Παιδείας & Θρησκευμάτων και 
στον Υφυπουργό Οικονομίας & Οικονομικών αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 26 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

( 2 ) 

Έγκριση τροποποίησης διατάξεων του οργανισμού του 
κοινωφελούς ιδρύματος με την επωνυμία "Ίδρυμα Νι¬ 
κολάου Εμμ. Φαφούτη" που κυρώθηκε με το από 
12.3.1986 Π. Δ/γμα (ΦΕΚ250/Β). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις: α) Της από 19.6.1975 ιδιόγραφης διαθή- 
κηςτου Νικολάου Εμμανουήλ Φαφούτη που δημοσιεύτηκε 
από το Πρωτοδικείο Λασιθίου με το αριθμ. 39/6.7.1983 
πρακτικό του, β) του από 12.3.1986Π.Δ/τος (ΦΕΚ250/Β) με 
το οποίο εγκρίθηκε η σύστασή ιδρύματος με την επωνυμία 
"Ίδρυμα Εμμαν. Φαφούτη" και κυρώθηκε ο Οργανισμός 
του, γ) του άρθρου 98παρ. 2του Α.Ν. 2039/1939, δ) του άρ¬ 
θρου 101 του Εισαγωγικού νόμου του Αστικού Κώδικα και 
ε) του άρθρου 110 του Αστικού Κώδικα. 

2. Το αριθμ. 26/30.10.2002 έγγραφο του Ιδρύματος και 
το αριθμ. 4/24.4.2003 πρακτικό του Διοικητικού Συμβου¬ 
λίου του Ιδρύματος. 

3. Το αριθμ. 1093539/2516/ΒΟ011/28.8.2003 έγγραφο 
της Δ/νσης Διοικητικού του Υπουργείου Εθνικής Παιδείας 
& Θρησκευμάτων 

4. Την αριθμ. 14650/ΔΙΟΕ85/17.3.2004 (ΦΕΚ519Β) κοι¬ 
νή απόφαση του Πρωθυπουργού και του Υπουργού Οικο¬ 
νομικών σχετικά με τη ανάθεση αρμοδιοτήτων στους 
Υφυπουργούς Οικονομικών. 

5. Την αριθμ. 41/15.12.2003 γνωμοδότηση του Συμβου¬ 
λίου Εθνικών Κληροδοτημάτων. 

Με πρόταση του Υπουργού Εθνικής Παιδείας & Θρη¬ 
σκευμάτων και του Υφυπουργού Οικονομίας & Οικονομι¬ 
κών αποφασίζουμε: 

Άρθρο μόνο 

Εγκρίνουμε την τροποποίηση της παρ. 2 του άρθρου 2 
του οργανισμού του κοινωφελούς ιδρύματος με την επω¬ 
νυμία "Ίδρυμα Νικολάου Εμμαν. Φαφούτη" όπως αποφα- 
σίστηκε από το Διοικητικό Συμβούλιο αυτού κατά την 
αριθμ. 4/24.4.2003 συνεδρίασή του και μετά την αριθμ. 
41/15.12.2003 γνωμοδότηση του Συμβουλίου Εθνικών 
Κληροδοτημάτων, ως κατωτέρω: 

Άρθρο 2 

Σκοπός 

"2. Η οικονομική αδυναμία του κάθε φοιτητή θα καθορί¬ 
ζεται βάσει οικονομικών και κοινωνικών κριτηρίων (ορφα¬ 
νός, παιδί πολύτεκνης ή μονογονικής οικογένειας αναπη¬ 
ρία ή σοβαρή ασθένεια του ιδίου ή κάποιου από τους γο¬ 
νείς του) που θα ελέγχονται και θα εφαρμόζονται κατ’ 
αρχήν από το Διοικητικό Συμβούλιο του Ιδρύματος. Οι 


υποτροφίες θα δίδονται με διαγωνισμό, σύμφωνα με τη 
διαδικασία που ορίζεται από τις διατάξεις του Α.Ν. 
2039/1939 (άρθρο 108παρ.3) καιτουκ.δ. 18/23.8.1941." 

Στον Υπουργό Εθνικής Παιδείας & Θρησκευμάτων και 
στον Υφυπουργό Οικονομίας & Οικονομικών αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 19 Ιουλίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

-♦- 

ΑΠΟΦΑΣΕΙΣ 


Αριθ. Φ.473/27/283997 (3) 

Απονομή Ηθικής Αμοιβής σε μόνιμο υπάλληλο του 
Υπουργείου Εθνικής Άμυνας - Γενικού Επιτελείου 
Στρατού. 

Ο ΕΙΔΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις των άρθρων 61 και 62 του Ν. 2683/1999 
(ΦΕΚ 19/9.2.1999 τ.Ά). 

β. Την πρόταση της Μονάδας-Υπηρεσίας του ΥΕΘΑ/ 
ΓΕΣ στην οποία υπηρετεί ο υπάλληλος. 

γ. Την από 7.7.2004 γνωμοδότηση του Υπηρεσιακού 
Συμβουλίου Πολιτικού Προσωπικού ΥΕΘΑ/ΓΕΣ. 

δ. Τη Φ.000/2/791/Σ.241/7.3.2002 απόφαση ΥΕΘΑ "Με¬ 
ταβίβαση Αρμοδιοτήτων Υπουργού Εθνικής Άμυνας 
στην Ειδικό Γραμματέατου Υπουργείου Εθνικής Άμυνας" 
(ΦΕΚ 282/7.3.2002 τ.Β'), αποφασίζουμε: 

2. Απονέμουμε στον μόνιμο υπάλληλο του ΥΕΘΑ/ΓΕΣ 
την ηθική αμοιβή του "ΕΠΑΙΝΟΥ" Τσαουσόπουλο Θεόδω¬ 
ρο Α.Μ 13528, κλάδου ΠΕ Μηχανικών/Ηλεκτρονικών Μη¬ 
χανικών με βαθμό Δντη, που υπηρετεί στο ΚΕΤΕΣ, για 
εξαιρετικές πράξεις κατά την εκτέλεση της υπηρεσίας 
του, πέραν από αυτές που επιβάλλονται από τα καθήκο- 
ντάτου διότι: 

Η ΔΕΠΛΗ/ΓΕΣ ανέθεσε στο ΚΕΤΕΣ ερευνητικό πρό¬ 
γραμμα ανάπτυξης Συστήματος Αναγνωρίσεως Οχημά¬ 
των (ΣΑΟ) στο πεδίο μάχης για κάλυψη επιχειρησιακών 
αναγκών των Μονάδων Τεθωρακισμένων. Το ΚΕΤΕΣ με 
την ανάληψη του αντίστοιχου προγράμματος συγκρότη¬ 
σε ομάδα εργασίας, πυρήνας της οποίας ήταν ο Μ.ΥΤσα- 
ουσόπουλος Θεόδωρος. Ο παραπάνω σχεδίασε και υλο¬ 
ποίησε ένα σύστημα Αναγνωρίσεως Οχημάτων με τεχνο¬ 
λογία Ε35ΘΓ/ΒΡ και χρήση Η/Υ. Το σύστημα είναι 
πρωτοποριακό διεθνώς, αξιολογήθηκε επιτυχώς σε εκτε¬ 
νείς δοκιμές πεδίου και ήδη δόθηκαν στην ΕΑΒ τα απα¬ 
ραίτητα τεχνικά στοιχεία για την κατασκευή (8) βιομηχα¬ 
νικών προτύπων τα οποία θα αξιολογηθούν όσον αφορά 
την στρατικοποίησή τους και εν συνεχεία θα ακολουθήσει 
μαζική παραγωγή. Το οικονομικό όφελος που θα προκό¬ 
ψει από την παραγωγή των παραπάνω συστημάτων στην 
Ελληνική Πολεμική Βιομηχανία θα είναι σημαντικότατο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Ειδικός Γραμματέας 
ΑΘΑΝΑΣΙΟΣ ΣΑΝΤΙΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Φ.500/205/74303-3/Ε5 (4) 

Καθορισμός θέσεων πρακτικής άσκησης 
σπουδαστών Τ.Ε.Ι. Αθήνας. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τιςδιατάξειςτουαρθ,12,παρ.1 εδαφ,Δ'τουΝ. 1351/ 
1983 (ΦΕΚ 56/Α/28.4.1983)" Εισαγωγή σπουδαστών στην 
Τριτοβάθμια Εκπ/ση και άλλες διατάξεις". 

2. Τις διατάξεις του αρθ. 29 Α του Ν. 1558/1985 (ΦΕΚ 
137/Α/28.7.1985 όπως αυτό προσετέθη με το αρθ. 27 του 
Ν. 2081/1992 (ΦΕΚ154/Α/10.9.1992) και όπως αντικατα- 
στάθηκε μετηνπαρ. 2 του αρθ.1 του Ν. 2469/1997 (ΦΕΚ 
38/Α/14.3.1997). 

3. Τις διατάξεις της παρ. 4του αρθ. 11 του Ν. 2327/1995 
(ΦΕΚ 156/Α/31.7.1995). 

4. Τις διατάξεις του αρθ. 22, παρ. 3, εδ. α του Ν. 2362/ 
1995 (ΦΕΚ 247/Α/27.11.1995). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη,το ύψος της οποίας αναφέρεται 
στηνπαρ. 4της παρούσας απόφασης, στην οποία επίσης 
αναφέρεται και η εγγραφή της πίστωσης στον οικείο προ¬ 
ϋπολογισμό για την κάλυψή της. 

6. Την αριθμ. 37876/ΣΤ5/26.4.2004(608/Β/26.4.2004 
ΦΕΚ) Απόφαση του Πρωθυπουργού και Υπουργού Εθνι¬ 
κής Παιδείας και Θρησκευμάτων "Καθορισμός αρμοδιο¬ 
τήτων των Υφυπουργών του Υπουργείου Εθνικής Παιδεί¬ 
ας και Θρησκευμάτων". 

7. Το αρθ. 40 του Ν. 849/1978 (ΦΕΚ 232/Α/1978), όπως 
συμπληρώθηκε με το αρθ. 8 του Ν. 2129/1993 (ΦΕΚ 57/ 
Α/1993). 

8. Το με αρ. πρωτ. 1418/12.2.2004 έγγραφο του Τ.Ε.Ι 
Αθήνας. 

9. Την αρ. 4650/ΔΙΘΕ-85/17.3.2004 (ΦΕΚ519/17.3.2004), 
απόφαση Καθορισμούαρμοδιοτήτων στους Υφυπουρ¬ 
γούς Οικονομίας και Οικονομικών, αποφασίζουμε: 

1. Καθορίζουμε δέκατρεις (13) θέσεις πρακτικής άσκη¬ 
σης σπουδαστών Τ.Ε.Ι στο Τ.Ε.Ι. Αθήνας ως εξής: 

Μία (1) θέση -Τμήματος Πληροφορικής 

Μία (1) Τμήματος Διοίκησης Επιχειρήσεων 

Δύο (2) θέσεις- Τμημάτων: Τεχνολογίας Τροφίμων ή 
Οινολογίας και Τεχνολογίας Ποτών 

Μία (1) θέση -Τμημάτων Ναυπηγικής ή Ενεργειακής Τε¬ 
χνολογίας Οκτώ (8) θέσεις - Τμημάτων Ιατρικών Εργα¬ 
στηρίων. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.4.2004. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι. βαρύνουν τον προϋπο¬ 
λογισμό του παραπάνω φορέα (Τ.Ε.Ι. Αθήνας). 

4. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού (ΚΑΕ 0289 & 
0551) του παραπάνω Τ.Ε.Ι. ύψους: 

21.528,00 ΕΥΡΩ (13 θέσεις X 184 ΕΥΡΩ X 9 μήνες) για 
το τρέχον έτος και 28.704,00 (13 θέσειςΧ 184 ΕΥΡΩ XI2 
μήνες) για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στον προϋπολογισμό του 2004. 

5. Αντίστοιχη πίστωση θα εγγράφεται στους προϋπολο¬ 
γισμούς των επόμενων ετών του Τ.Ε.Ι. Αθήνας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΟΣ ΤΑΛΙΑΔΟΥΡΟΣ 

-♦- 

Αριθ. Φ.500/206/74303 - 4/Ε5 (5) 

Καθορισμός θέσεων πρακτικής άσκησης σπουδαστών 
Τ.Ε.Ι. στο Πανεπιστήμιο Ιωαννίνων. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του αρθ. 12, παρ. 1 εδαφ. Δ'του Ν. 1351/ 
1983 (ΦΕΚ 56/Α/28.4.1983) "Εισαγωγή σπουδαστών στην 
Τριτοβάθμια Εκπ/ση και άλλες διατάξεις". 

2. Τις διατάξεις του αρθ. 29 Α του Ν. 1558/1985 (ΦΕΚ 
137/Α/28.7.1985 όπως αυτό προσετέθη με το αρθ. 27 του 
Ν. 2081/1992 (ΦΕΚ154/Α/10.9.1992) και όπως αντικατα- 
στάθηκε μετηνπαρ. 2του αρθ. 1 του Ν. 2469/1997 (ΦΕΚ 
38/Α/14.3.1997). 

3. Τις διατάξεις της παρ. 4 του αρθ. 11 του Ν. 2327/1995 
(ΦΕΚ 156/Α/31.7.1995). 

4. Τις διατάξεις του αρθ. 22, παρ. 3, εδ. ατού Ν. 2362/ 
1995 (ΦΕΚ247/Α/27.11.1995). 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη, το ύψος της οποίας αναφέρεται 
στην παρ. 4 της παρούσας απόφασης, στην οποία επίσης 

αναφέρεται και η εγγραφή της πίστωσης στον οικείο 
προϋπολογισμό για την κάλυψή της. 

6. Την αριθμ. 37876/ΣΤ5/26.4.2004 (608/Β/26.4.2004 
ΦΕΚ) απόφαση του Πρωθυπουργού και Υπουργού Εθνι¬ 
κής Παιδείας και Θρησκευμάτων "Καθορισμός αρμοδιο¬ 
τήτων των Υφυπουργών του Υπουργείου Εθνικής Παι¬ 
δείας και Θρησκευμάτων". 

7. Το αρθ. 40 του Ν. 849/1978 (ΦΕΚ 232/Α/1978), όπως 
συμπληρώθηκε με το αρθ. 8 του Ν. 2129/1993 (ΦΕΚ57/ 
Α/1993). 

8. Το με αριθμ. 10707/9.3.2004 του Πανεπιστημίου 
Ιωαννίνων. 

9. Την αριθμ. 14650/ΔΙΟΕ-85/17.3.2004 (ΦΕΚ 519/ 
17.3.2004) απόφαση Καθορισμού αρμοδιοτήτων στους 
Υφυπουργούς Οικονομίας και Οικονομικών, αποφασί¬ 
ζουμε: 

1. Καθορίζουμε εννέα (9) θέσεις πρακτικής άσκησης 
σπουδαστών Τ.Ε.Ι, στο Πανεπιστήμιο Ιωαννίνων ως εξής: 

Δύο (2) θέσεις-Τμήματος Χρηματοοικονομικής και Ελε¬ 
γκτικής 

Μια (1) θέση Βιομηχανικής Πληροφορικής 

Μια (1) θέση - Τμήματος Δημοσίων Σχέσεων και Επικοι¬ 
νωνίας 

Δύο (2) θέσεις - Τμήματος Λαϊκής και Παραδοσιακής 
Μουσικής 

Μια (1) θέση- Τμήματος Τεχνολογίας Τροφίμων 

Μια (1) θέση - Τμήματος Εφαρμογών Ξένων Γλωσσών 
στη Διοίκηση και το Εμπόριο. 

2. Η πρακτική άσκηση των σπουδαστών Τ.Ε.Ι. πραγμα¬ 
τοποιείται για ένα εξάμηνο αρχίζοντας από 1.4.2004. 

3. Οι αποζημιώσεις και οι ασφαλιστικές εισφορές των 
ασκουμένων σπουδαστών Τ.Ε.Ι βαρύνουν τον προϋπολο¬ 
γισμό του Πανεπιστημίου Ιωαννίνων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Από τις διατάξεις της απόφασης αυτής προκαλείται 
δαπάνη σε βάρος του Κ.Α0419 και Κ.Α.0551 του προϋπο¬ 
λογισμού του παραπάνω φορέα. 

14.904,00 ΕΥΡΩ (9 θέσεις χ 184 ΕΥΡΩ χ 9 μήνες) και 

19.872,00 ΕΥΡΩ (9 θέσεις χΐ 84 ΕΥΡΩ χ 12 μήνες) για κα¬ 
θένα από τα επόμενα πέντε οικονομικά έτη. 

Για την ανωτέρω δαπάνη έχει εγγράφει η αντίστοιχη πί¬ 
στωση στονπροϋπολογισμότου 2004του Πανεπιστημίου 
Ιωαννίνων. 

Αντίστοιχη πίστωση θα εγγράφεται στους πρϋπολογι- 
σμούς του Πανεπιστημίου Ιωαννίνων για μία πενταετία 
τουλάχιστον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Αυγούστου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΟΣ ΤΑΛΙΑΔΟΥΡΟΣ 

-♦- 

Αριθ. 3925 (6) 

Υλοποίηση του Προγράμματος της Γ ενικής Γ ραμματείας 
Νέας Γενιάς «Οι Νέοι Γνωρίζουν την Ευρώπη». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Ν.1558/1985 "Κυβέρνηση και Κυβερνητικά Όρ¬ 
γανα" (ΦΕΚ137/Α/1985). 

β)Του Π.Δ. 274/1989 "Οργάνωση των Υπηρεσιών της 
Γ.Γ.Ν. Γενιάς" (ΦΕΚ130/Α/1989). 

γ) Του Π.Δ. 386/1991 "Περί μεταφοράς αρμοδιοτήτων 
της Γ.Γ.Ν. Γενιάς, και της Γ.Γ.Λαϊκής Επιμόρφωσης από 
το Υπουργείο Πολιτισμού στο Υπουργείο Εθνικής Παι¬ 
δείας και Θρησκευμάτων" (ΦΕΚ139/Α/1991). 

2. Τη με αριθ. 32076/Η/2.4.2004 Κοινή Απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων με την οποία διορίσθηκε Γενική Γραμ¬ 
ματέας της Γ.Γ.Ν. Γενιάς, η Βασιλική Κάλλια (ΦΕΚ 
109/Γ/19.4.2004). 

3. Τη με αριθ. 3022/6.4.1999 απόφαση του Υπουργού 
Εθνικής Παιδείας και Θρησκευμάτων "Μεταβίβαση αρμο¬ 
διοτήτων στους Προϊσταμένους Διευθύνσεων και Τμημά- 
των της Γενικής Γραμματείας Νέας Γενιάς" (ΦΕΚ 
450/Β/26.4.1999) 

4. Το Ν. 3027/28.6.2002 για τη θέσπιση του Προγράμ¬ 
ματος "Οι Νέοι Γνωρίζουν την Ευρώπη". 

5. Το Υ.Σ.2211/5.7.2004 του Τμήματος Παιδείας της 
Διεύθυνσης Κοινωνικής Συμμετοχής με θέμα "Οι Νέοι 
Γνωρίζουν την Ευρώπη". 

6. Τις υπηρεσιακές ανάγκες της Γ.Γ.Ν.Γ., αποφασίζουμε: 

I) Την υλοποίηση του Προγράμματος της Γ ενικής Γ ραμ¬ 
ματείας Νέας Γενιάς «Οι Νέοι Γνωρίζουν την Ευρώπη» 
σύμφωνα με το οποίο 300 νέοι θα επίσκεφθούν, το φθινό¬ 
πωρο του 2004, πρωτεύουσες της Ευρωπαϊκής Ένωσης. 
Ο ακριβείς ημερομηνίες υλοποίηση του ταξιδιού είναι: 
από 11.10.2004 έως 15.10.2004 (α' ομάδα) και από 
15.10.2004 έως 19.10.2004 (β'ομάδα) 

Δικαιούχοι συμμετοχής στο Πρόγραμμα είναι: 

1.300 νέοι (+300 αναπληρωματικοί), μαθητές της Γ Τά¬ 
ξης Ημερησίου Ενιαίου Λυκείου ή της Δ'Τάξης Εσπερινού 
Ενιαίου Λυκείου (κατά την περίοδο υλοποίησης του ταξι¬ 
διού: Φθινόπωρο 2004), με κριτήρια: 


α) Το βαθμό προαγωγής τους (τουλάχιστον από 18,1 
"Άριστα") απάτη Β' στη ΓΤάξη Ημερησίου Ενιαίου Λυκεί- 
ουήαπότη ΡστηΔ'Τάξη Εσπερινού Ενιαίου Λυκείου.(Δεν 
ισχύει η ποσόστωση αγοριών-κοριτσιών). 

β) Σε περίπτωση ισοβαθμίας, το βαθμό προαγωγής 
τους από την Α'στη Β' Τάξη Ημερησίου Ενιαίου Λυκείου ή 
από τη Β' στη ΓΤάξη Εσπερινού Ενιαίου Λυκείου. 

Οι ανωτέρω μαθητές επιλέγονται αναλογικά με τον 
αριθμό των μαθητών της Τάξης αυτής (Β’ Ημερησίου ή Γ’ 
Εσπερινού Ενιαίου Λυκείου) ανά Διεύθυνση ή Γραφείο 
Δευτεροβάθμιας Εκπαίδευσης (Δ.Ε.)από όλους τους Νο¬ 
μούς της Ελλάδας και η επιλογή τους θα γίνει από τις Δι¬ 
ευθύνσεις ΔΈ. σε συνεργασία με τους Προϊσταμένους 
των Γ ραφείων, για όλη την περιοχή της ευθύνης τους (Δι¬ 
ευθύνσεις και Γ ραφεία Δ.Ε.). 

2. 30 καθηγητές συνοδοί (+30 αναπληρωματικοί), ανα¬ 
λογικά με τον αριθμό των μαθητών ανά Διεύθυνση ή Γ ρα¬ 
φείο Δευτεροβάθμιας Εκπαίδευσης, από όλους τους Νο¬ 
μούς της Ελλάδας με κύριο κριτήριο την πιστοποιημένη 
ννώση μιας από τις Ευρωπαϊκές Γλώσσες (Αγγλικά, Γαλ¬ 
λικά, Γερμανικά, Ιταλικά) και κατά προτίμηση με εμπειρία 
σε παρόμοια προγράμματα. Στο πρόγραμμα δε θα συμ- 
μετάσχουν καθηγητές αποσπασμένοι στις Διευθύνσεις 
καιτα Γ ραφεία Δ. Ε. ή Προϊστάμενοι Διευθύνσεων και Γ ρα¬ 
φείων Δ. Ε. 

Οι μαθητές θα χωριστούν σε 10 ομάδες’των 30 ατόμων 
η καθεμιά (με προσθήκη 3 συνοδών -εκπαιδευτικών και 1 
συνοδού από τη διοργανώτρια Γ.Γ.Ν.Γ.).Οι ομάδες των 
μαθητών θα επίσκεφθούν από μία μεγάλη πρωτεύουσα 
της Ευρώπης (σε δύο χρονικές φάσεις-5 ομάδες μαθητών 
κάθε φορά), Βρυξέλλες, Παρίσι, Λονδίνο, Ρώμη, Βουδα¬ 
πέστη. 

Σκοπός της επίσκεψης είναι να γνωρίσουν οι νέοι το ενι¬ 
αίο κοινωνικο-οικονομικό σύστημα κρατών, στο οποίο και 
οι ίδιοι ανήκουν, όπου χώρες, με κοινά πολιτικά και κοινω¬ 
νικά χαρακτηριστικά συνυπάρχουν αρμονικά, διατηρώ¬ 
ντας τις ιδιαιτερότητες που οι πολιτιστικές τους αφετη¬ 
ρίες και οι ιστορικές τους διαδρομές διαμορφώνουν. 

Μέσα από αυτή τη γνωριμία, οι νέοι θα έχουν τη δυνα¬ 
τότητα να συγκρίνουν, να εκφραστούν, να διατυπώσουν 
απόψεις και ιδέες, αλλά και να επαναπροσδιορίσουν στά¬ 
σεις και συμπεριφορές, δημιουργώντας τη δική τους δυ¬ 
ναμική προοπτική στην πολυπολιτισμική Ευρώπη που 
οικοδομείται. 

Οι εντυπώσεις, οι ιδέες και οι απόψεις των μαθητών θα 
καταγραφούν σε Λεύκωμα, που θα εκδοθεί μετά το πέρας 
του ταξιδιού. 

Οι συμμετοχές θα σταλούν συγκεντρωτικά ανά Διεύ¬ 
θυνση, όπως αναγράφονται στο συνημμένο πίνακα. 

Παρακαλούνται οι Προϊστάμενοι να υποδείξουν τους 
μαθητές και τους καθηγητές, σύμφωνα με το συνημμένο 
πίνακα. Στο σημείο αυτό πρέπει να τονιστεί ιδιαίτερα ότι 
οι Διευθύνσεις και τα Γ ραφεία Εκπαίδευσης πρέπει να 
αποστέλλουν τους καταλόγους με τα ονόματα των αρι¬ 
στούχων μαθητών, αφού έχουν ολοκληρώσει τις διαδικα¬ 
σίες συλλογής στοιχείων από όλα τα σχολεία της αρμο¬ 
διότητας τους και αφού έχουν προβεί σε διεξοδικούς 
ελέγχους, ώστε να αποφεύγονται λάθη ή παραλήψεις, 
που έκτων υστέρων οδηγούν σε ενστάσεις από μαθητές 
και γονείς. 

Επισημαίνεται ότι ο συνοδός - καθηγητής που θα προ- 
ταθεί, μπορεί να προέρχεται από σχολείο της Διεύθυνσης 
ή των Γραφείων ΔΈ. Θεωρούμε σκόπιμο να μην προτα- 
θούν οι καθηγητές που συμμετείχαν τις προηγούμενες 
χρονιές στο πρόγραμμα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Σε κάθε περίπτωση απαραίτητη είναι η αναγραφή των 
παρακάτω στοιχείων: 

Α) Μαθητών 

1) Ονοματεπώνυμο 

2) Σχολείο 

3) Διεύθυνση-Τηλέφωνο οικίας-κινητό 

4) Βαθμός (-οί) προαγωγής Β'Τάξης Ημερησίου Ενιαίου 
Λυκείου ή Γ’ Τάξης Εσπερινού Ενιαίου Λυκείου (ή Α’ και Β’ 
Τάξης Ημερησίου Ενιαίου Λυκείου ή Β' και ΓΤάξης Εσπε¬ 
ρινού Ενιαίου Λυκείου). 

Β) Καθηγητών 

1) Ονοματεπώνυμο 

2) Σχολείο - Ταχ. Δ/νση, τηλέφωνα σχολείου 

3) Διεύθυνση και τηλέφωνα οικίας -κινητό 

Οι απαντήσεις θα σταλούν στη Διεύθυνση Κοινωνικής 
Συμμετοχής της Γενικής Γραμματείας Νέας Γενιάς, το 
αργότερο έως τις 25 Αυγούστου 2004, με τηλεομοιοτυπία 
(ΡΑΧ) στο: 210.25.99.302. 

Παρακαλούμε να τηρηθεί με αυστηρότητα το χρονικό 
όριο αποστολής των στοιχείων. 

Για περισσότερες πληροφορίες μπορείτε να απευθύνε¬ 
στε στη Γενική Γραμματεία Νέας Γενιάς στα τηλέφωνα: 
210.2599482, 210.25.99.485, 210.25.99.400. 

II) Την έγκριση του κόστους του Προγράμματος, το 
οποίο θα ανέρχεται στο ποσό των 400.000,00 Ευρώ και θα 
καλυφθεί από τον Τακτικό Προϋπολογισμό της Γ.Γ.Ν.Γ, 
ΚΑΕ 5253 (Δαπάνες σύνθετου περιεχομένου που δεν κα¬ 
τονομάζονται ειδικά). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2004 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ.ΥΙΟβ/Γ.Π. 66364 (7) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Πε.Σ.Υ.Π. Θεσσαλίας 
για το Β' εξάμηνο του 2004. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 αρθ.16. 

2. Τις διατάξεις του Νόμου 2889/2001 "Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις". 

3. Την ανάγκη υπερωριακής απασχόλησης των υπαλ¬ 
λήλων της Κεντρικής Υπηρεσίας του Πε.Σ.Υ. Π Θεσσα¬ 
λίας, λόγω των αυξημένων υπηρεσιακών αναγκών καθώς 
και της μεγάλης έλλειψης προσωπικού. 

4. Το γεγονός ότι από την απόφαση αυτή θα προκληθεί 
δαπάνη ύψους πενήντα έξι χιλιάδων πενήντα ευρώ 
(56.050) ευρώ η οποία θα βαρύνει το προϋπολογισμό του 
Πε.Σ. Υ. Π Θεσσαλίας. 

5. Τοαριθ.Φ7/οικ.4283/30.5.2004έγγραφοτου Πε.Σ.Υ.Π. 
Θεσσαλίας, αποφασίζουμε: 

Εγκρίνουμε την υπερωριακή απασχόληση σαράντα 
επτά (47) υπαλλήλων της Κεντρικής Υπηρεσίας του Περι¬ 
φερειακού Συστήματος Υγείας Θεσσαλίας και μέχρι δέκα 
έξι χιλιάδες εννιακόσιες είκοσι (16.920) ώρες από 
1.7.2004 έως 31.12.2004. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση αυξημένων υπηρεσιακών 
αναγκών που προέκυψαν με την υπαγωγή των φορέων 


της Πρόνοιας στα Πε.Σ.Υ.Π. και την υλοποίηση προγραμ¬ 
μάτων για τα νοσηλευτικά ιδρύματα. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 15.00 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο υπάλληλος 
Δημήτριος Σουπεκιώτης. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ.ΥΙΟβ/Γ.Π. 67427 (8) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας του Β' Πε.Σ.Υ.Π. Κεντρικής 
Μακεδονίας για το Β' εξάμηνο του 2004. 

ΟΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 αρθ. 16. 

2. Τις διατάξεις του Νόμου 2889/2001" Βελτίωση και εκ¬ 
συγχρονισμός του Εθνικού Συστήματος Υγείας και άλλες 
διατάξεις". 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας του Β' Πε.Σ.Υ.Π. Κεντρικής 
Μακεδονίας, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους σαράντα έξι χιλιάδων οχτακοσιών σαρά¬ 
ντα ευρώ (46.840) ευρώ η οποία θα βαρύνει το προϋπο¬ 
λογισμό του Β' Πε. Σ. Υ. Π. Κεντρικής Μακεδονίας. 

5. Το αριθ. 6422/29.6.2004 έγγραφο του Β' Πε.Σ.Υ.Π. Κε¬ 
ντρικής Μακεδονίας, αποφασίζουμε: 

Εγκρίνουμε την υπερωριακή απασχόληση τριάντα πέ¬ 
ντε (35) υπαλλήλων της Κεντρικής Υπηρεσίας του Β' Πε¬ 
ριφερειακού Συστήματος Υγείας Πρόνοιας Κεντρικής 
Μακεδονίας και μέχρι έντεκα χιλιάδες διακόσιες πενήντα 
(11.250) ώρες από 1.7.2004 έως 31.12.2004. 

Η απασχόληση των παραπάνω υπαλλήλων κρίνεται ανα¬ 
γκαία για την αντιμετώπιση εποχικών - εκτάκτων και επει- 
γουσών υπηρεσιακών αναγκών που δημιουργούνται από 
το χρονικό περιορισμό διεκπεραίωσης των θεμάτων που 
λόγω του όγκου και της έκτασης δεν μπορούν να διεκπε- 
ραιωθούν εντός του υποχρεωτικού ωραρίου εργασίας. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή κατά 
τις ώρες 14.30 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η υπάλληλος 
Λιούτα Αναστασία. 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2004 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




